Miar sind do also uf ama Camping wo Wintersun heisst. Was für an Nama bi dena Temperatura. Unglaublich. Leider het do d Fluat wos gha hen au ihri Spura hinter loh. Es het überall in da Duschi/WC Alaga Frösch. Zum Glück nit  so grossi, grussigi. Nei es sind ganz härzigi. Cool isch amigs wema spüalt uf am Klo, denn kämpft sicher eina um z überläba in dr Schüssla. Dia gängten eigentlich jo no. Aber dia Schlanga wos no het isch denn doch eher abstossend, zums mol so säga. Zum Glück isch sie üs no nit über da Weg gloffa. Nichtsdestotrotz ischs do würklich schön. Dr Pool isch grad neba üsem Platz und in da letschta zwei Täg hemmer nüt anders gmacht, als döt umagläga und all 20 Minuta mol inaghüpft. Und jo falls is no nit erwähnt  hetti…FLÜGA hets imfall au do…grrrr